| Medaljeoversikt |
| --- |
| Friidrett: |
| Konkurrerte for Nigerias flagg Nigeria |
| Friidrett Afrikamesterskapet i friidrett |
| Gull | Marrakech 2014 | 110 m hekk |
| Friidrett Afrikalekene |
| Bronse | Brazzaville 2015 | 110 m hekk |
| Konkurrerte for USAs flagg USA |
| Friidrett Junior-panamerikanske mesterskapet i friidrett |
| Sølv | Windsor 2005 | 110 m hekk |

**Tyron Akins** (født 6. januar 1986 i Bainbridge i Georgia) er en USA-født hekkeløper som konkurrerer for Nigeria. Han har gull på 110 meter hekk fra Afrikamesterskapet i friidrett 2014 som fremste internasjonale meritt. 

Akins begynte å konkurrere for Nigeria i 2014.

Karriere som collegeutøver
--------------------------

Akins ble *All American* i 2005, da laget hans kom på 8.-plass på 4 x 400 meter stafett ved NCAA-mesterskapet innendørs. Ved Southeastern Conference-mesterskapet kom han på 7.-plass på 60 meter hekk og 5.-plass på 4 x 400 meter stafett. Han deltok ved Junior-panamerikanske mesterskapet i friidrett 2005, og kom der på 2.-plass på 110 meter hekk, bak cubanske Dayron Robles.

I 2006 kom han på 10.-plass i de innledende heatene ved NCAA-mesterskapet innendørs. Han kom på 2.-plass på 55 meter hekk ved Southeastern Conference-mesterskapet innendørs, med ny personlig rekord på 7,25. Ved NCAA-mesterskapet utendørs ble han slått ut i semifinalen på 110 meter hekk. Ved Southeastern Conference-mesterskapet utendørs kom han på 6.-plass på 110 meter hekk. Også i 2007 ble han slått ut i semifinalen på 60 meter hekk ved NCAA-mesterskapet innendørs, og han kom på nytt på 2.-plass ved Southeastern Conference-mesterskapet innendørs. Utendørs ble han Auburns første NCAA-mester på 110 meter hekk siden 1927, da han vant NCAA-mesterskapet utendørs med tiden 13,42 sekunder. Han vant også Southeastern Conference-mesterskapet utendørs i 2007.

Karriere som senior
-------------------

Ved USA-mesterskapet i friidrett 2009 ble han slått ut i semifinalen på 110 meter hekk, der han løp på 13,58 og kom på 12.-plass. Han kom på 6.-plass på samme distanse ved USA-mesterskapet i friidrett 2010. I 2011 kom han på 8.-plass. Ved USA-mesterskapet i friidrett 2013 ble han slått ut i innledningsheatet.

Hans første konkurranse etter han byttet til å representere Nigeria var det nigerianske mesterskapet i friidrett 2014, der han vant 110 meter hekk. Han ble dermed tatt ut til å representere Nigeria ved Samveldelekene 2014, der han ble slått ut i semifinalen med 9. beste tid. Han vant 110 meter hekk ved Afrikamesterskapet i friidrett 2014, foran sine to landsmenn Alex Al-Ameen og Martins Ogierakhi. Ved Verdenscupen i friidrett 2014 representerte han Afrika, og kom på 5.-plass på 110 meter hekk. 

Ved Afrikalekene 2015 kom han på 3.-plass på 110 meter hekk, og ved Afrikamesterskapet i friidrett 2016 fikk han sølv på samme distanse, bak Antonio Alkana.

Referanser
----------

1. ↑   World Athletics Database, World Athletics utøver-ID 205697[Hentet fra Wikidata]
2. 1 2  Auburn Tigers - *Tyron Akins* Arkivert 5. oktober 2015 hos Wayback Machine. besøkt 30. november 2015.
3. ↑  USA Track and Field - *Pan American Junior Athletics Championships - 7/29/2005 to 7/31/2005 Windsor, Canada* Arkivert 4. oktober 2015 hos Wayback Machine. besøkt 30. november 2015.
4. ↑  USA Track and Field - *2009 USA Outdoor Track & Field Championships* Arkivert 8. desember 2015 hos Wayback Machine. besøkt 30. november 2015.
5. ↑  USA Track and Field - *2010 USA Outdoor Track & Field Championships* Arkivert 25. januar 2017 hos Wayback Machine. besøkt 30. november 2015.
6. ↑  USA Track and Firld - *2011 USA Outdoor Track & Field Championships* Arkivert 16. februar 2017 hos Wayback Machine. besøkt 30. november 2015.
7. ↑  USA Track and Field - *2013 USA Outdoor Track & Field Championships* Arkivert 13. oktober 2016 hos Wayback Machine. besøkt 30. november 2015.
8. ↑  Making Of Champions - *Can Former American Tyron Akins lead Nigeria to 110m Hurdles Medals @ C’wealth Games?*, besøkt 30. november 2015.

Eksterne lenker
---------------

* (en) Tyron Akins – Commonwealth Games Federation Rediger på Wikidata

* (en) Tyron Akins – World Athletics Rediger på Wikidata

* (en) Tyron Akins – Diamond League Rediger på Wikidata
* (en) Profil hos All-Athletics.com Arkivert 8. desember 2015 hos Wayback Machine.
* (en) Profil hos Auburn Tigers (college) Arkivert 5. oktober 2015 hos Wayback Machine.

  


|  |  |
| --- | --- |
| Oppslagsverk/autoritetsdata | Prabook
 |